CELEX: 31981D0559
Language: el
Date: 1981-07-13 00:00:00
Title: 81/559/ΕΟΚ: Απόφαση τού Συμβουλίου τής 13ης Ιουλίου 1981 περί τροποποιήσεως τής αποφάσεως 80/1186/ΕΟΚ περί τής συνδέσεως τών υπερποντίων χωρών καί εδαφών μέ τήν Ευρωπαϊκή Οικονομική Κοινότητα

Avis juridique important

|

31981D0559

81/559/ΕΟΚ: Απόφαση τού Συμβουλίου τής 13ης Ιουλίου 1981 περί τροποποιήσεως τής αποφάσεως 80/1186/ΕΟΚ περί τής συνδέσεως τών υπερποντίων χωρών καί εδαφών μέ τήν Ευρωπαϊκή Οικονομική Κοινότητα  

Επίσημη Εφημερίδα αριθ. L 203 της 23/07/1981 σ. 0049 - 0050 Ισπανική ειδική έκδοση: Κεφάλαιο 11 τόμος 14 σ. 0245  Πορτογαλική ειδική έκδοση : Κεφάλαιο 11 τόμος 14 σ. 0245 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Ιουλίου 1981  περί τροποποιήσεως της αποφάσεως 80/1186/ΕΟΚ περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα  (81/559/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 143,  την πρόταση της Επιτροπής,  Εκτιμώντας:  ότι οι υπερπόντιες χώρες και εδάφη του Αγίου Βικεντίου και των Νέων Εβρίδων κατέστησαν ανεξάρτητες στις 27 Οκτωβρίου 1979, υπό την ονομασία Άγιος Βικέντιος και Γρεναδίνες, και στις 30 Ιουλίου 1980, υπό την ονομασία Δημοκρατία του Βανουάτου, αντιστοίχως·  ότι η δεύτερη σύμβαση ΑΚΕ - ΕΟΚ, που υπογράφηκε στο Λομέ στις 31 Οκτωβρίου 1981, εφαρμόζεται για τον Άγιο Βικέντιο και Γρεναδίνες από την 1η Ιανουαρίου 1981, και για τη Δημοκρατία του Βανουάτου από τις 18 Μαρτίου 1981· ότι το Συμβούλιο, σύμφωνα με το άρθρο 1 παράγραφος 4 της εσωτερικής συμφωνίας του 1979 περί της χρηματοδοτήσεως και διαχειρίσεως των ενισχύσεων της Κοινότητος, η οποία υπογράφηκε στις Βρυξέλλες στις 20 Νοεμβρίου 1979 (2), τροποποίησε, με την απόφαση 81/558/ΕΟΚ (3), τα ποσά που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά αφ' ενός τα κράτη ΑΚΕ και αφ' ετέρου τις υπερπόντιες χώρες και εδάφη·  ότι ενδείκνυται να τροποποιηθούν τα ποσά που προβλέπονται στα άρθρα 83 και 114 της αποφάσεως 80/1186/ΕΟΚ,  ΑΠΟΦΑΣΙΖΕΙ:  Άρθρο 1  Η απόφαση 80/1186/ΕΟΚ τροποποιείται ως εξής:  1. Το άρθρο 83 αντικαθίσταται από το ακόλουθο κείμενο:  «Άρθρο 83  Κατά τη διάρκεια ισχύος της παρούσας αποφάσεως, το συνολικό ποσό των χρηματοδοτικών εισφορών της Κοινότητος ανέρχεται σε 99 εκ. ECU.  Το ποσό αυτό περιλαμβάνει:  1. 84 εκ. ECU στα πλαίσια του Ευρωπαϊκού Ταμείου Αναπτύξεως, καλούμενου στο εξής «ταμείο», τα οποία κατανέμονται ως εξής:  α) 75 εκ. ECU για τους σκοπούς που καθορίζονται στα άρθρα 79 και 80, από τα οποία:  - 41 εκ. ECU υπό μορφή επιδοτήσεων,  - 27 εκ. ECU υπό μορφή ειδικών δανείων,  - 7 εκ. ECU υπό μορφή επισφαλών κεφαλαίων,  - p.m. υπό μορφή ειδικών χρηματοδοτικών διευκολύνσεων σύμφωνα με τις διατάξεις που αναφέρονται στα ορυκτά προϊόντα·  β) για την εξυπηρέτηση των σκοπών που καθορίζονται στον τίτλο ΙΙ, μέχρι 9 εκ. ECU υπό μορφή μεταφορών για τη σταθεροποίηση των εσόδων από εξαγωγές.  2. Για την εξυπηρέτηση των σκοπών που καθορίζονται στα άρθρα 79 και 80, μέχρι 15 εκ. ECU υπό μορφή δανείων της Τράπεζας που χορηγούνται από τους ιδίους πόρους της σύμφωνα με τις προϋποθέσεις που προβλέπονται από το καταστατικό της. Τα δάνεια αυτά συνοδεύονται, σύμφωνα με τις προϋποθέσεις που προβλέπονται στο άρθρο 87, από επιδότηση του επιτοκίου σε ποσοστό 3 %, η επιβάρυνση της οποίας καταλογίζεται στο ποσό των επιδοτήσεων που προβλέπονται στο σημείο 1 περίπτωση α.  3. Τα ποσά που προβλέπονται υπό μορφή επιδοτήσεων και ειδικών δανείων, δηλαδή 68 εκ. ECU, μετά την αφαίρεση κονδυλίων για μέτρα περιφερειακής συνεργασίας και για έκτακτες ενισχύσεις, τα οποία προβλέπονται στο άρθρο 114 παράγραφος 2 και στο άρθρο 117 αντιστοίχως, καθώς και του ποσού που προβλέπεται ενδεχομένως για την επιδότηση των επιτοκίων της Τράπεζας, κατανέμονται με τον ακόλουθο τρόπο:  - Υπερπόντια γαλλικά εδάφη 18 εκ. ECU,  - Ολλανδικές Αντίλλες 20 εκ. ECU,  - Υπερπόντες χώρες και εδάφη της Μεγάλης Βρετανίας 13,5 εκ. ECU.»  2. Το άρθρο 114 παράγραφος 2 αντικαθίσταται από το ακόλουθο κείμενο:  «2. Προς το σκοπό αυτόν, από τα χρηματοδοτικά μέσα που προβλέπονται στο άρθρο 83 για την οικονομική και κοινωνική ανάπτυξη των χωρών και των  aeεδαφών, ποσό 9,5 εκ. ECU κρατείται για τη χρηματοδότηση των περιφερειακών και διαπεριφερειακών προγραμμάτων τους.»  Άρθρο 2  Η παρούσα απόφαση εφαρμόζεται από την 1η Μαΐου 1981.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 361 της 31. 12. 1980, σ. 1.  (2) ΕΕ αριθ. L 347 της 22. 12. 1980, σ. 210.  (3) Βλέπε σελ. 47 της παρούσας Επίσημης Εφημερίδας.